Koordinatės: 55°55′19″š. pl. 21°03′59″r. ilg.﻿ / ﻿55.921906°š. pl. 21.066348°r. ilg.﻿ / 55.921906; 21.066348

|  |
| --- |
| **Palangos Stasio Vainiūno meno mokykla** |
| Palangos Stasio Vainiūno meno mokykla herbasPalangos Stasio Vainiūno meno mokykla herbas |
| Palangos Stasio Vainiūno meno mokykla |
| **Adresas** | Maironio g. 8, Palanga |
| **Direktorius(-ė)** | Virginija Marozaitė |
| **Mokinių skaičius** | 372 |
| **Įkūrimo data** | 1958 m. |
| **Uždarymo data** | {{{uzdarimo data}}} |
| **Išleista laidų** |  |
| **Pedagogų skaičius** | 38 |

**Palangos Stasio Vainiūno meno mokykla** – dieninė vaikų muzikinio ir dailės ugdymo mokykla Palangoje. Mokyklos savininkas – Palangos miesto savivaldybė. Įstaigos kodas 190275470.

2022 m. duomenimis, mokykloje mokėsi 372 mokiniai, dirbo 38 mokytojai. Vaikams teikiamos pamokos fortepijono, styginių, pučiamųjų, liaudies instrumentų, chorinio dainavimo, muzikos teorijos, antrojo instrumento ir dailės skyriuose.

Istorija
--------

1958 m. įsteigta septynmetė muzikos mokykla, įsikūrusi nedideliame mediniame pastate Birutės al. 18. Mokyklos įkūrėjas, organizatorius, pirmasis direktorius buvo muzikologas Boleslovas Zubrickas. Suburti 6 pedagogai pradėjo mokyti muzikos 85 moksleivius. Buvo įkurtos fortepijono, smuiko, kanklių, akordeono, trimito ir klarneto specialybės. 

1959 m. mokyklai paskirtos erdvesnės patalpos P. Aksionaičio gatvėje (dab. Simpsono g. 5). Įsteigtas vakarinis muzikos skyrius, o vėliau – vienerių metų chorinio dirigavimo kursai (vėliau uždaryti).

1962 m. muzikos mokyklą baigė pirmieji trylika absolventų.

1982 m. savo 25-uosius mokslo metus muzikos mokykla pradėjo dabartinėse patalpose Maironio gatvėje.

1983 m. mokykloje įkurtas dailės skyrius, kurio įkūrėjas – dailininkas Vytautas Moncevičius. 

1984 m. mokymo įstaigai suteiktas kompozitoriaus Stasio Vainiūno (1909–1982) vardas. 2011 m. gruodžio 1 d. Palangos Stasio Vainiūno muzikos mokykla pavadinta Palangos Stasio Vainiūno meno mokykla.

2005 m. įsteigti muzikos (fortepijono ir gitaros) bei dailės skyriai Šventosios pagrindinėje mokykloje.

Direktoriai
-----------

* Boleslovas Zubrickas (1958–1963)
* Boleslovas Normantas (1963–1966)
* Vytautas Strikas (1966–1988)
* Jurgis Žalimas (1988–1992)
* Virginija Marozaitė (1992–dabar)

Žymūs mokytojai
---------------

* Manvilis Filipovas – chorvedys, pedagogas

Žymūs mokiniai
--------------

* Joana Jablonskienė-Kervytė – chorvedė, pedagogė
* Viktoras Gerulaitis – muzikologas

Architektūra
------------

Modernus mūrinis pastatas Maironio gatvėje buvo suprojektuotas ir skirtas įsikurti jame muzikos mokyklai. Architektė Irena Likšienė už pastato projektą 1982 m. buvo apdovanota išskirtine premija už meno kūrinį vaikams ir jaunimui.

Pastatas yra trijų aukštų, palyginti masyvus, todėl jo erdvės suskaidytos į vizualiai mažesnes. Pastato planas brėžinyje primena naktinio drugio siluetą. Pastato ašį sudaro koncertų zona su vidaus ir lauko scenomis. Vienas įsimintiniausių interjero elementų – 1986 m. sukurtas vitražas „Muzika" (aut. Konstantinas Šatūnas). Vitražo kompozicijoje – aukštyn kylantys vargonai ir spalvotų stiklo lapelių ažūro spalvų kaita saulės šviesoje dienos bėgyje. Mokyklą puošia ir kiti meno kūriniai: tiek mokyklą baigusių absolventų, tiek profesionalių menininkų dovanotų.

Šaltiniai
---------

1. ↑  Palangos Stasio Vainiūno meno mokykla *aikos.smm.lt*
2. ↑  Palangos meno mokyklos istorija *vainiuno.lt*
3. 1 2  Pastatai kalba. 14. Palangos Stasio Vainiūno meno mokykla *pastataikalba.lt*

Nuorodos
--------

|  |  |
| --- | --- |
|  | **Vikiteka: Palangos Stasio Vainiūno meno mokykla** – vaizdinė ir garsinė medžiaga  |

* Mokyklos svetainė
* Mokyklos *facebook* profilis
* Palangos Stasio Vainiūno meno mokykla *muzikusajunga.lt*
* Palangos bendrojo lavinimo švietimo įstaigų istorija *zemaitiuzeme.lt*